Skarulių kapinės

Skarulių kapinės – veikiančios civilinės kapinės Jonavos priemiestyje Skaruliuose, AB „Achema“ pusėje, 0,2 km į vakarus nuo kelio . Su kapinėmis ribojasi Skarulių šv. Onos bažnyčios kompleksas. Skarulių kapinės su bažnyčia sudaro vientisą teritoriją. Šventorius nuo kapinių aptvertas atskira tinkuoto mūro tvora. Kapinės išsiplėtę į pietus ir rytus už šventoriaus ribų. Tiek prie bažnyčios, tiek kapinėse yra palaidojimų, įrašytų į Kultūros vertybių registrą.

Priešais kapines, bažnyčios priekyje yra trikampė aikštė, susidariusi bažnytkaimio kelių sankryžoje. Pietrytinėje šventoriaus pusėje buvo įrengtos kapinės. Buvusio kaimo teritorijoje tebestovi keletas senųjų sodybų, saugoma Skarulių pilkapių vieta. Priešais bažnyčią išlikęs špitolės (vėliau – klebonijos) pastatas. Šiuo metu tai gyvenamas namas, turintis kultūrinės vertės požymių. Gretimose teritorijose, buvusiame Skarulių kaime plyti įvairios paskirties žemės plotai, kuriuose tęsiasi urbanizacija: kuriasi pramonės įmonės, logistikos centrai, sandėliai, išsiskiriantys stambiu masteliu, ryškiomis spalvomis.

2025 m. sukurtas Skarulių kapaviečių skaitmeninis registras. Šį darbą – užrašų nuo paminklų nurašinėjimą – atliko pati Skarulių bendruomenė, užtrukusi kiek daugiau nei du mėnesius.Skaitmenizuotos Skarulių kapinės jonava.lt 2025-03-27Skarulių kapaviečių registras skaruliukapines.lt

 Žymūs palaidojimai 

 Šventoriuje
 Palaidoti trys kunigai: Vilniaus krašto kunigas Zigmantas Stankevičius (g. 1914), Veprių klebonas Boleslovas Vėgėlė (g. 1880) ir Skarulių parapijos klebonas Pranciškus Vitkevičius (g. 1877), 1941 m. birželio 26 d. sušaudyti Sovietinės armijos kariškių. Bendrą kapavietę žymi paminklinis antkapis. Jį sudaro teraco paminklas, ant kurio įtaisytos dvi juodo granito plokštės su viršuje iškaltais kunigystės simboliais ir memorialiniais įrašais.
 Bonifacas Bigenas (?-1920), Lietuvos Belaisvių stovyklos karys
 Kostas Chaneckas (?–1920), Lietuvos Belaisvių stovyklos karys
 Juozas Kaunas (1870-1936), pirmasis Jonavos burmistras

Kapinių teritorijoje

 Kazys Alyta (1881–1942), mėgėjų teatro aktorius, režisierius, karininkas
 Justinas Vareikis (1870–1956), knygnešysSkarulių kapinėse atidengtas Justino Vareikio paminklas jonava.lt 2022-11-21

 Šaltiniai 

 Nuorodos 

 Jonavos rajono savivaldybės teritorijoje esančių kapinių sąrašas
 Skarulių kapinės wikimapia.org

Kategorija:Jonavos rajono kapinės
kategorija:Skaruliai